Setatsiyun Lempuyangan (LPN), iku setatsiyun sepur sing dumunung ing Kutha Ngayogyakarta, leté watara 1 km ing sisih wétan setatsiyun utama ing kutha iki, yaiku Setatsiyun Yogyakarta (Setatsiyun Tugu). Setatsiyun sing diadegaké tanggal 2 Maret 1872 iki nglayani kabèh sepur ékonomi sing ngliwati Yogyakarta. Setatsiyun Lempuyangan kanthi ril sing mujur saka kulon mangétan minangka tapel wates antara Kacamatan Gondokusuman ing sisih lor lan Danurejan ing sisih kidul.